Warren Christopher
Vorenas Kristoferis (angl. Warren Christopher, 1925 m. spalio 27 d. – 2011 m. kovo 18 d.) – amerikiečių teisininkas, diplomatas, politikas, 1993–1997 m. JAV valstybės sekretorius. 1949 m. baigė Stanfordo teisės mokyklą, 1949–1950 m. buvo JAV Aukščiausiojo teismo teisėjo Viljamo Daglaso padėjėjas. 1950–1976 m. dirbo teisininku teisės firmoje „O'Melveny & Myers“, o 1958 m. tapo šios teisės kontoros partneriu. 1967–1969 m. Generalinio atornėjaus pavaduotojas. 1977–1981 m. prezidento Džimio Karterio administracijoje dirbo JAV valstybės sekretoriaus pavaduotoju. 1992 m. dirbo Bilo Klintono rinkiminėje kampanijoje, po laimėtų rinkimų 1993 m. paskirtas į JAV valstybės sekretoriaus pareigas. Dirbamas šiose pareigose Kristoferis siekė plėsti NATO karinį bloką, tarpininkavo taikos procesui Izraelio–Palestinos konflikte, darė spaudimą Kinijai dėl žmogaus teisių padėties šioje šalyje. Taip padėjo derybose dėl Deitono susitarimo, kuris užbaigė Bosnijos karą. 1997 m. Kristoferį pareigose pakeitė Madlein Olbrait. 2000 m. Kristoferis padėjo kandidato į prezidentus viceprezidento Alo Goro kampanijai kontraversiškuose rinkimuose siekti balsų perskaičiavimo Floridoje. Gyvenimo pabaigoje Kristoferis buvo vyresnysis teisininkų kontoros „O'Melveny & Myers“ partneris, dėstė Kalifornijos universitete, Los Andžele.